ועדת הכלכלה, כנסת 15, פרוטוקול מספר 540, 2002-11-27 11:30

אברהם פורז: אני פותח את ישיבת הוועדה בנושא דיון בהצעת חוק תאגידי מים וביוב, התשס"ג-2002, מתוך הצעת חוק ההסדרים במשק המדינה, פרק י"ג: שונות, סעיף 66.

גלעד ריקלין: בנוסח הקיים היום הרשות המקומית חייבת להעביר את כל זכויותיה בנכסים התפעוליים של משק המים והביוב, דהיינו אם יש לה זכות בעלות היא חייבת להעביר את זכות הבעלות לחברה שקמה לפי החוק.

גלעד ריקלין: התיקון שמוצע פה מאפשר לרשות המקומית, גם אם יש לה זכות בעלות באותו נכס תפעולי, לא להעביר זכות בעלות אלא להעביר זכות חכירה ל-49 שנים.

אברהם פורז: ואם זה יהיה 30 שנה אתה לא מסכים?

גלעד ריקלין: הרעיון הוא זכות חכירה לתקופה מאוד ארוכה.

גלעד ריקלין: 49 שנים היתה פשרה.

אברהם פורז: האם מישהו מתנגד?

שלמה דולברג: משרד הפנים לא מתנגד.

שלמה ללוש: גם על השלטון המקומי זה מקובל.

אברהם פורז: בהתחשב בקונצנזוס שהושג פה, אנחנו מאשרים את הצעת החוק לקריאה שנייה ולקריאה שלישית.

אתי בנדלר: זאת אומרת, זה או בעלות או 49 שנים, אין אפשרות לשום פתרון אחר.

אברהם פורז: איפה עומד הפרויקט מעבר לחוק?

שלמה דולברג: במשך השנה האחרונה גיבשנו את תנאי הרשיון, גיבשנו את סל השירותים, הכנו את הכל.

שלמה דולברג: ברגע שתקום הרשות לשירותים ציבוריים אני כממונה בפועל ממינהל משק המים נגיש את זה לאישור וניתן שישה רשיונות נוספים.

אברהם פורז: האם יש רשויות שרוצות בזה?

שלמה דולברג: יש עוד שש רשויות מלבד חדרה.

שלמה דולברג: ראשון-לציון גמרה את כל עבודת המטה בעניין הזה, רחובות בתהליכים, נתניה בתהליכים, אשדוד בתהליכים, מטולה בתהליכים.

אברהם פורז: איך אתה מסביר את הנכונות של הרשויות המקומיות?

אברהם פורז: הרי בסופו של דבר זה מונע מהן להעביר כסף מהמים למטרות אחרות.

שלמה דולברג: יש שני גורמי מוטיבציה.

שלמה דולברג: האחד זה פדיון הנכסים.

שלמה דולברג: מוטיבציה שנייה של אלה שבתהליך היא מענקים שמשרד האוצר ומשרד הפנים גיבשו לעניין הזה.

עמיר ברטוב: יש לנו דעה קצת שונה מזו שמשרד הפנים והאוצר הציגו בעניין.

עמיר ברטוב: אנחנו חושבים שהחוק בצורתו הוא לא טוב.

עמיר ברטוב: צריך להשאיר את זה לשיקול דעת הרשות.

עמיר ברטוב: יש הרבה מאוד מקומות שבהם הרשות מנהלת משק מים וביוב במשק סגור.

אברהם פורז: הרשות לא חייבת.

אברהם פורז: אתם לא יכולים להכריח רשות שלא רוצה.

עמיר ברטוב: היא חייבת אחרי שלוש שנים.

אברהם פורז: אחרי שלוש שנים האוצר יכול להכריח, הוא לא חייב.

עמיר ברטוב: אנחנו חושבים שהרשויות צריכות להיכנס לזה מרצון ואז התהליך יהיה טוב ובריא, ואת זה ראוי לתקן.

שלמה דולברג: דה-פקטו גם במשרד הפנים חושבים על ההערה הזאת.

שלמה דולברג: יכול להיות שאנחנו נגבש הצעה כלשהי שקצת משפרת, אחרי שיהיה לנו הניסיון עם הרשויות הראשונות שייכנסו.

אברהם פורז: אנחנו נודה על שיפורים.

אברהם פורז: בינתיים בואו נעשה מה שאפשר ונתחיל להפעיל את החוק הזה.

אברהם פורז: תודה רבה לכולכם.